عليكم ورحمة الله وبركاته. الحمد لله وحده. والصلاة والسلام على من لا نبي بعده. اللهم لك الحمد كله ولك الملك كله. وبيدك الخير كله واليك يرجع الامر كله. اما بعد. اخواني في الله فيعني في هذه الايام آآ يعني كلنا بنتابع وبنسمع عن اخبار سوريا
عما يحدس في سوريا والجديد ان الوقتي يعني تقريبا بشار الاسد بيفكر في استعمال الاسلحة الكيماوية ضد الشعب السوري. يعني الموضوع دلوقتي يعني اكثر من مأساوي اكثر من مأساوي. اخواني في الله. سنة تلاتة وسبعين لما مصر حاربت اليهود قرر الملك فيصل
في السعودية انه يمنع البترول عن اوروبا وامريكا وكان قرار جريء جدا. يعني فيه ناس يقول لك ايه ده قرر انه يمنع البترول ونتخيل ان هو يعني بمزاجه مش مزاجه يا اخواننا بمزاجه ايه ؟ ده كانت الدنيا كلها هتولع في في الملك فيصل، الموضوع مش بسيط. لما تسمع الوقت ان برميل البترول فوق المية
سولار ما تتوقعش ده من الحركة بتاعة ايامها والبترول حتى الان سعره متأسر بها. والبترول حتى الان سعره متأسف بالحركة البطولية الفزة النادرة اللي عملها الملك فيصل. ممنوع تصدير البترول. يعني ايه ممنوع؟ ازاي ممنوع؟ ده انتم شايفين يعني الموضوع
ليس موضوع بسيط راح له الكسنجر وزير خارجية امريكا قال له الطيارة بتاعتي واقفة في المطار عندكم ما فيش فيها لتر وقود واحد. انت لازم بتدينا بترول قال له وانا نفسي ان انا اصلي في المسجد الاقصى. انت تقدر انك انت تخليني اصلي في المسجد الاقصى؟ راح له رئيس امريكا. الموضوع بيتطور وبيتصاعد
راح لرئيس امريكا عشان يود لهم البترول. استقبله في خيمة في الصحراء وجاب له تمر ولبن وقال له لو ضغطتم علينا عشان نديكم بترول هنولع في ابار البترول كلها. وهنرجع تاني نسكن زي ابائنا واجدادنا. في الخيام ونشرب اللبن وناكل التمر
رئيس وزراء بلجيكا كان بيروح البرلمان بالعجلة. الاوروبا اتشلت وامريكا اتشلت. والعالم هددوا تهديدات مرعبة ولكن كان راجل كان حاكم راجل لما يبقى حاكم الامة راجل لما يبقى في الامة رجالة يقدروا ياخدوا مواقف ولولا هذه الحركة ممكن كانت يعني
النتيجة ما كانتش وصلت لما رأيناه بعد هذا. لما يعني امريكا آآ عملت سفارتها في جدة سمى الشارع اللي فيه السفارة الامريكية شارع فلسطين عشان يجبر امريكا ان في كل مراسلاتها للسعودية تكتب كلمة فلسطين غصب عنها. وعمل الشارع اللي موازي له شارع سماه الاندلس
راجل يا اخوانا من المؤمنين الرجال الوقتي لما نشوف اللي بيحصل في سوريا ونشوف المذابح اللي بتحصل ونشوف ميتين مسلمة يتعمل لهم حفلة الاغتصاب جماعي من الشبيحة. ونشوف واحدة مسلمة يختطفوها ويطلبوا من جوزها فدية. يقول لهم اطمن انها حية قبل ما اديكم المليون ليرة
اللي انتم عايزينها لما يكلمها تقول له اوعى تديهم شيء. انا حتى الان اغتصبني عشرين رجل ولما يخيروا ام يغتصبوها هي ولا بنتها لما يحصل اللي بنشوفه دلوقتي من القصف بالطائرات والامة لا تحرك ساكنا. ايه العزر؟ ايه القضية يعني؟ مهما كان في
صار ايه الاعزار؟ اين الدين يا اخوانا؟ فين دينا فين دين الامة في اللي بيحصل ده؟ فين دين الناس في اللي بيحصل ده؟ فين دين الشعوب والحكام في اللي بيحصل ده؟ يعني ما دينك ده سؤال
يتوقف عليه مصير كل واحد مننا وبيتسأل عنه في القبر ما دينك يعني ايه ما دينك؟ انا كنت في البطاقة مسلم وكل واحد يدفن ومعه الرقم القومي بتاعه تاريخ جديد عشان يبقى اخر حاجة عشان يبرهن انه كان مسلم مش ده المقصود. مش انت كنت في البطاقة ايه؟ انت عشت عشان انهي دين؟ انت
اخترت انهي عقيدة انت كان اهتماماتك. ما دينك؟ احد الدعاة الى الله سافر في وسط افريقيا. وسط افريقيا منطقة من اخطر ما تكون. اخطر ما تكون في الامراض والاوبئة والمناخ حتى الوحوش يعني الغابات بتبقى جنب المناطق السكنية بتاعة البشر. والقبائل اللي بنسمع عنها في قصص
قبائل حقيقية موجودة هناك. سافر في قرية من القرى اللي بيشربوا الماية بطين. واللي النساء والرجال هناك من افقر ما يكون. فلقى هناك امرأة بيضاء شقراء زرقاء العين. ايه دي؟ مين دي؟ ومين اللي جابها هنا؟ قالوا له ديت جات هنا من تلاتين سنة. فتاة اوروبية جت هنا من تلاتين
سنة من اجل دعوة هزه القبيلة لدينها. ونظرة حمرها كله للقبيلة دي. بقى لها تلاتين سنة بتشرب الماية اللي بالطين مع الستات بتوع القرية وعايشة وسطهم وبتتعرض للناموس والبعوض والحشرات اللي فيها الامراض معهم عشان تنقل لهم
بمناسبة اوروبا شبابنا دلوقتي وهو بيحاول يهاجر لاوروبا هجرة غير شرعية. بيموت منهم العشرات والمئات في البحر. مخاطرة بالروح عشان يروح اوروبا دي عندها اوروبا والشباب والجمال. وكل حاجة وسابت كل ده عشان دينها. وسابت كل ده عشان تدعو لدينها. لو انت سألت الدنيا
هي كلها بعد ما عرضت عليها قصة هذه المرأة. المرأة دي ما دينها؟ الكل هيقول لك الدين اللي عاشت عشانه. الدين اللي ضحت عشانه مين اللي عاشت عمرها عشان تنصره؟ هو ده الدين بتاعها. ان احنا يا اخوانا عشنا عشان الاسلام هموم الاسلام وجراح الاسلام. احنا عايشين عشان
ازاي ؟ يعني لو اي حد له ابن وابنه مرض يقول اما اوديه للدكتور الاسبوع الجاي. ده لازم الليلة. ده لازم فورا لابنه فيه عاطفة حقيقية هي تجاهه عاطفة عارفين يعني ايه زي اب كده يعني هجم عليه بلطجية كده قدام البيت وبدأوا يمزقوا فيه بالمطاوي. طب نعمل ايه
ان يدافع عن الراجل ده ؟ ده ولاده فوق رجالة ونساء. اولاده وبناته فوق اطلعوا قولوا لهم. طلعوا بيخبروا اي واحد منهم لقى واحد قاعد حق ابوك بيتقتل تحت ابويا انا حبيبي. يا نهار ابيض! الا ابويا ما حدش يقرب من ابويا بس للاسف والله المباراة بتاعة الاهلي والزمالك جاية دلوقتي
مش هاقدر ان انا اشوف موضوع ابويا ده الا بعد المباراة. انت بتتكلم ازاي والله ما هاقدر يا جماعة. ده انا مستنيها بقى لي اسبوع وباتابع اخبار تدريبات الفريق بتاعي بقى له اسبوع
طب اجروا على اخ من اخواته التانيين. بيخبطوا عليه الباب فيه ايه ؟ قالوا له ابوك بيتقتل تحت. ابويا انا يا حبيبي! يا نهار ابيض! مش ممكن! مين المجرم اللي يقرب من ابويا ده انا اولع فيه ده انا اموته بس والله يا جماعة انا قاعد قدام موقع من الموقع دلوقتي ما صدقت انه يفتح بقى لي نص ساعة على جوجل
قاعد اضرب الاسم بتاعه واجرب الحروف بتاعته. عم ما فتحش. معلش يا اخوانا انا مش هقدر الوقتي جروا على الفتاة ابوك بيتمزق تحت. ابويا حبيبي بس والله ده انا الحلقة بتاعة المسلسل التركي اللي انا متابعاه. واللي ما اقدرش اعيش من غيره جاية دلوقتي. ما اقدرش بعد ما الحلقة تخلص. يبقى دي عواطف
صادقة تجاه الاب يا اخوانا. يا اخوانا العاطفة الصادقة عاطفة قهرية العاطفة الصادقة عاطفة قهرية. بتخلي الانسان يتحرك غصب عنه. ما دينك؟ كان في شاب آآ في الستينات والخمسينات كان اسمه
اسمه جيفارا كانوا مسمينه شي جي فراشي عن البرعم. البرعم جيفارة. جيفارة ده مشهور جدا طبعا وكل الشباب عارفينه. والصور ولحد دلوقتي رغم انه اتقتل من سنين سنين من عقود صوره على العربيات قريب كنت في القاهرة في آآ في مؤتمر من المؤتمرات لقيت محل كبير وعامل افتتاح
ضغط واسمه جيفارة وحاطط الصورة بتاعته وسوره على تيشيرتات الشباب حاجة مشهورة جدا يعني. جيفارة شاب اعتنق الشيوعية شيوعية غير مؤمن بوجود الله اصلا والعياذ بالله وعاش عشان الشيوعية ونظر حياته للشيوعية. جفارة وهو في سورة من السورات في بلد اسمها كوبا في
امريكا الجنوبية انتصرم ومسكوا البلد المفروض جيفارة الزعيم الروحي للسورة دي هو اللي يمسك ما رضاش انا مش بتاع حكم ولا بتاع مراكز ولا بتاع سلطة صبي من صبيانو اسمه فيد الكاسترو ادى له الحكم بتاع كوبا ولحد دلوقتي كاستر هو اللي ماسك كوبا لحد الان. ادى له الحكم وقال انا رسالة
حياتي ان انا الف في العالم كله انشر السورات. من اجل ان الشيوعية تقوم في العالم. وهو في دولة من دول امريكا الجنوبية يتقتل جفارة يتقتل جفارة وهو يدافع عن الشيوعية. عاش عشان الشيوعية ومات عشان الشيوعية. انا عايز اسألك لو سألنا كل
شباب اوروبا وامريكا جيفارا ما دينه؟ دين الشاب ده ايه؟ الكل هيقول لك الدين اللي عاش عشانه ومات عشانه. اهي دي يا شباب بقى هو ده السؤال اللي انت بتتسأله في القبر ما دينك؟ هو ده السؤال اللي كل واحد فينا وكل واحدة فينا هيتسألوا في القبر
دينك مش انت كنت في البطاقة ايه ؟ انت عشت هموم دينك قد ايه ؟ انت نصرت قضية دينك قد ايه ؟ انت حملت مشاكل قد ايه انت عملت ايه لدينك؟ عملت ايه لدينك؟ ما دينك؟ ما دينك؟ اخواني في الله اللي بيحصل في سوريا ده مش مصيبته الاساسية
ان فيه ناس بتقتل وان فيه ميت الف واحد معتقل وازا كانوا بيعملوا في الناس كده قدام الكاميرات وبيدبحوهم ويمزقوهم امال هيعملوا ايه ورقصهم السجون والمعتقلات. تخيلوا بيعذبوا الناس دي ازاي! ربنا يحفظ الشعب السوري. لما تشوف عشرات الالاف من النساء بتغتصب ومركزين طبعا
على نساء السنة لما تشوف المشهد ده لما الامة تشوف المشهد ده والامة ساكتة. يبقى معناها ان احنا وصلنا لدرجة شكلها ايه. معناها احنا وصلنا لدرجة شكلها ايه؟ لازم قضية سوريا يا اخواننا يبقى لها حظ مننا في حياتنا مش بس في قضية الدعاء وان كان الدعاء خطير وان كان
الدعاء سلاح مزلزل قامت به دول واتهدت به دول. ولكن كمان ان احنا لازم نشيل القضية. لازم نتبرع لهم. لازم ننصرهم لازم نقوم معهم قضية من المؤمنين رجال. رجالة ان الامة يبقى عندها الامة يبقى عندها دين. كسير من الناس
اظن ان الدين ان انا اصلي واصوم بس. قال تعالى والعصر ان الانسان لفي خسر. يوم القيامة عارف لما يقول لك مدرسة كزا في عما لم ينجح احد ما فيش الا الرقم الفلاني والرقم الفلاني. فربنا سبحانه وتعالى بيقول لك النتيجة بتاعة البشرية يوم القيامة. والعصر
طول الزمن ان الانسان لفي خسر. الناس كانت خسرانة. ما حدش عارف يربح لان الناس بتختار الدنيا على الدين. الا اللي حقق اربع شروط اربع شروط للنجاة. اربع شروط للنجاة يوم القيامة. يا ترى الشروط دول ايه؟ الا الذين امنوا وعملوا الصالحات. جميل جدا هو ده الدين
اللي احنا فاهمينه ان انا اصلي واصوم وابقى انسان كويس. ده ده الدين في فهم الناس. انما الدين في القرآن مش ده بس دول اتنين من اربعة لسة شرطين لا نجاة بدونهم. لسة شرطين لا نجاة يوم القيامة بدونهم. دي قضية جنة ونار. الا الذين
من وعملوا الصالحات ان انا ابقى انسان صالح ها وتواصوا بالحق وتواصوا بالصبر. انك تقف مع الحق. انك تنصر قضية دينك. انك تنصر قضية شريعة دينك. دي قضية لا نجاة بدونها يا اخواني في الله. يعني عايزين نعمل حاجة لاخوانا في سوريا
عايزين نعمل حاجة للشعب السوري يعني يقول النبي صلى الله عليه وسلم فيما يرويه عن رب العزة عبدي استطعمتك الم تطعمني هو ايه الكلام ده ؟ الكلام ده بيتقال امتى اصلا يوم القيامة؟ فين يوم القيامة ساعة العرض على الله؟ ساعة الوقوف بين يدي الجليل
وانت بتتحاسب وانت بتعرض على الله وهيصدر حكم مصيري في مصير الانسان تفاجأ ان السؤال اللي انت بتتسأله قالوا استطعمتك فلم تطعمني. يا رب وكيف اطعمك وانت رب العالمين. اما علمت ان عبدي فلان استطعمك. اما علمت انك
لو اطعمته لوجدت ذلك عندي. القضية احسن يتقال لنا يوم القيامة استطعمتكم فلم تطعموني. اما علمتم ان اخوانكم في سوريا استطعموكم اما علمتم انكم لو اطعمتموهم لوجدتم ذلك عندي؟ استنصرتكم فلم تنصروني. اما علمتم ان اخوانكم في سوريا استنصروكم
اما علمتم انكم لو نصرتموهم لوجدتم ذلكم لوجدتم ذلكم عندي. قال ابن مسعود رضي الله عنه يحشر الناس يوم القيامة اظمأ ما كانوا قط عطش ما حدش يتخيله. اعرى ما كانوا قطع
اشوع ما كانوا قبل خمسين الف سنة بلا طعام ولا شراب. فمن سقى لله سقاه الله. ومن اطعم لله اطعمه الله. ومن كسا لله كساه الله. قضية خطيرة جدا. قضية النبي عليه
الصلاة والسلام بيبايع الصحابة الانصار بيقولوا له تعال المدينة. تعال واحنا ننصرك. قال لهم فيه خمس شروط اللي مش هيحقق الخمس شروط دول ما ينفعش ينصر ما ينفعش. يعني لو النبي عليه الصلاة والسلام الوقت موجود وزي امتحان القبول في كلية الشرطة. النبي عليه الصلاة والسلام عامل امتحان قبول
مين اللي ينفع جندي للاسلام؟ ومين اللي ما ينفعش؟ النبي مش هيعمل الاختبارات بتاعة كلية شرطة في الاول. هيعمل الاول خمس اسئلة. الخمس اسئلة ده ينفع ولا ده ما ينفعش. ده يبقى راجل ولا ده ما ينفعش يبقى راجل من رجالة نصرة الدين. الخمس شروط دول كان منهم
تبايعوني على النفقة في العسر واليسر. كان منها على السمع والطاعة في المنشط والمكره. يعني الدين ما يبقاش حالة نفسية. انا لي مزاج اصلي النهاردة اصلي. انا بكرة مقفول ما حدش يكلمني. انا متضايق النهاردة ما حدش يقول لي بقى مواضيع وسوريا ومش
الدين ما يبقاش حاجة نفسية ما يبقاش مزاج في المنشط والمكره تطيع ربنا. في ايا ما كانت الزروف. وعلى النفقة في العسر واليسر وعلى النفقة في العسر واليسر. يعني ايه ؟ كنت في اسكندرية فبعض البائعين اللي واقفين في الشارع عندهم مشكلة فوقفنا نتكلم
فيها. فواحد منهم بيقول لي انا بنتي عندها مرض مرض يعني ايه ربنا يعافينا اسمه التوحد؟ عندها مرض بتاخد ازازة علاج كل عشرين يوم بتلتمية جنيه. بيقول لي انا خارج من بيتي النهاردة ما فيش في جيب غير تلاتة جنيه الا ربع. مراتي اتصلت بي دلوقتي قالت لي بنت
ازازة العلاج بتاعتها خلصت ولازم تجيب النهاردة ازازة بتلتمية جنيه. الراجل يعني الواحد فكر هل ممكن يقول لمراته ما عييش يعني ايه معكش البنت تعمل ايه ؟ هل ممكن اب معهوش فلوس يقول لولاده والله ما عييش فلوس اكل. اتصرفوا انتم ما بتحصلش ليه ؟ الانسان عاطفته تجاه ولاده
وبينفق عليهم في العسر واليسر. يعني النفقة في العسر واليسر. انك تصرف على دين ربنا زي ما بتصرف على بيتك. انك تصرف على دين زي ما بتصرف على ولادك. يا اخوانا سقف الدين محتاج يعلى في حياتنا. اكبر مصيبة عملها الاعلام العلماني. والتك شو العلماني اكبر
انهم ميعوا مفهوم كلمة دين في حياة الناس. الدين عند الصحابة كان دين. ما هوش لعبة. ما فيش حاجة اسمها لعب في الدين. الدين يعني دين. الدين يعني حياة او موت. الدين يعني اغلى قضية في حياتي. وعلى النفقة في العسر واليسر. النبي عليه الصلاة والسلام بيقول لهم وعلى الامر
بالمعروف والنهي عن المنكر. يا نهار ابيض! من اولها كده! امال ايه! اومال تشوف طعنات في جسد دينك وتسكت! وعلى ان تقوموا لله لا تخافون في الله لومة لائم. تقوم لله نائب الطوارئ بيتسمى اندر كول. اندر كول يعني ايه
يعني ما فيش حاجة اسمها انا نايم الوقتي ما حدش يكلمني. اول ما هتيجي حالة لازم هتنزل فورا. انت اندر كول انت تحت الطلب. النبي عليه الصلاة والسلام الصحابة انهم يبقوا اندر كول. ان اول ما الدين يحتاج لازم يبقوا موجودين. ما فيش حاجة اسمها ان حاجة تعطلك عن نصرة دين ربنا. الشرط
خامس وعلى ان تمنعوني مما تمنعون منه نسائكم وابنائكم يعني ايه على ان تمنعوني مما تمنعون منه نسائكم وابنائكم النبي والصحابة يعني رضوان الله عليهم وصلى الله على النبي محمد عليه الصلاة والسلام كانوا شخصيات خطيرة جدا يا جماعة. انتم شفتم معركة كاملة
قامت على دولة افغانستان لان شخص واحد دخلها ده مش ممكن. ده لا يمكن انه يتسكت عليه. الشخص النبي عليه الصلاة والسلام كان دمع العربي كله طالبه حيا او ميتا. النبي عليه الصلاة والسلام هاجر في الهجرة من مكة للمدينة خمسميت كيلو. مطلوب حيا او ميتا. عارفين لما
هيقولوا اللي يقبض على فلان له ميت مليون دولار كان يقول لك اللي يجيب محمد عليه الصلاة والسلام حيا او ميتا له مائة ناقة يعني حوالي مليون جنيه. مطلوب عارف
لما الانتربول شخصية خطيرة جدا. النبي عليه الصلاة والسلام بيقول لهم هتدافعوا عني هتحموني حتى انت لو حد هجم على بيتك واولادك مش مش هتسكت ده انت لو هتموت فيها. النبي عليه الصلاة والسلام بيقول لكم بيقول لهم هتدافعوا عني كده. هتنصروني كده هتدافعوا عن دين
كده هو ده الدين يا جماعة. الخمس شروط دول اللي مش محققهم النبي مش هيقبله اصلا لنصرة دين ربنا. سبحانه وتعالى. النبي اشترط على الانصار. عايزيني تبايعوني على الخمسة دول. عايزيني تبقوا جنود في جيش. نصرة دين ربنا. بايعوني
على الخمسة دول فين الدين بتاعنا يا اخوانا؟ اين ذلك الدين؟ فين الدين بتاعنا؟ فين قوة ديننا لنصرة دين ربنا؟ فين اخوتنا؟ لاخونا ابو بكر الصديق لما شاف الصحابة بيتعزبم في اول اسلامه عمل ايه ؟ لما شاف بلال بيتعزب كان يملك اربعين الف درهم طلعهم كلهم عشان
يعتق اخوانه. انت عارف لما يبقى واحد مننا عنده اتنين مليون جنيه يقوم متبرع بهم لسوريا. انت بتطلع كل مالك! دي افعال الصديقين. ما اقدرش اشوف اخويا بيتعزب ما اقدرش اشوف اخويا تعبان. حادسة رهيبة. حصلت ايام الصحابة. حادسة يقف لها شعر الرأس
لما بعض الصحابة حاولوا يفروا من مكة في الهجرة فقبض عليهم. مكة عملت ايه؟ بيوت زي السجون والمعتقلات بالزبط دلوقتي. وحبست فيها وايدتهم بالاغلال وعملت حراسة عليهم زي السجون والمعتقلات دلوقتي بالزبط. واحد من الصحابة اسمه مرسل ابن ابي مرفد الغنوي
سيدنا مرثد لما عرف كده ما قدرش انه يتخيل ان هو حر واخوه مسجون ان هو يفعل ما يشاء كانوا في هزه الزروف وقرر انه يسافر السفرية كانت بواحد. يعني كل واحد مسجون كان بيفرغ له سفرية. يسافر وفي جوف
يحاول ان هو يقتاد واحد من هؤلاء الاسرى يرجعه المدينة. مرة وهو رايح انت متخيل ده يعني ايه يعني اخوك مسلا في طرة وانت عايز تخرجه ده انت مقتول مقتول يا ابني ما فيش. اخويا اخوة يعني اخوة ده الدين كان عندهم عشان
كده فتحوا العالم. تلت العالم اتفتح في عشرين سنة. عشان كده بعد الف وربعمية سنة احنا لسة عايشين على الخير اللي ربنا فتحه على ايد لانه كان دين دين مرة راح والحديس حسن وصحيح. يعني له رواية صحيحة ورواية حسنة. يعني الحديس صحيح. مرة راح عشان
ينقذ واحد من الاسرى شافته امرأة اسمها عناق. عناق ديت كانت امرأة بغي في مكة وكانت صديقته في الجاهلية. مرصد ابن ابي هلم بنا يعني عايزة ان هي يقع في الزنا فقال ان رسول الله صلى الله عليه وسلم حرم الزنا اول ما سمعت الكلام ده هو انت هتعمل لي فيها بتاع دين
قامت مصرخة عشان تلم الناس عليه. خلاص دوق بقى اللي انت ايه اللي انت يعني جزاء تعففك. طلع يهرب سيدنا مرسي طبعا هيتقتل طلع يهرب استخبى في يعني بعض الحشائش كده دخل بجسمه جواه المشركين جم قاعدين يدوروا ما لقوش حد لدرجة ان بعضهم قضى حاجته
فوقعت على على سيدنا مرفد لو انت مكان مرصد بقى. لو انت مكانه عدى ساعة ساعتين نجيت من الموت باعجوبة. اول ما تطلع هتعمل ايه ؟ يا عم انفت بجلدي. ده انا عملت بطولة نادر ان انسان يؤتى شجاعة زي دي. نادر ان انسان يعمل زي دي. سيدنا
مرصد اول ما وجد نفسه خلاص ما عدش فيه رقابة صمم انه يروح يجيب اخوه. ولما بقوا على اطراف مكة فك السلاسل ثم ينطلق به الى رسول الله صلى الله عليه وسلم. ما ينفعش اجري وانجو واسيب اخويا بيتعزب. ما ينفعش لازم يا اخواننا
نشيل مسئوليتنا تجاه اخواننا ونشيل مسئوليتنا تجاه دينا. اخر حاجة لو انت في آآ معسكر فيه عدد كبير من وصحيت في نص الليل لقيت فيه نار محاوطة المعسكر من كل جهة. قدامك حل من تلاتة. الحل الاولاني انك انت تجري وتهرب عشان ما تموتش محروق
لا هتنجو ولكن هيبقى نجاة فيها جبن وندالة. الحل التاني ان انت تحاول تطفي النار. ودي عنترية ما انتاش قدها. ده نار ضخمة جدا الحل الواقعي والعملي والاخلاقي انك تتعاون مع المستيقظين لايقاظ النائمين وبعد كده الكل يحاول
بيطفي هزه النار يعني النار دلوقتي مولعة في اخوانا في سوريا ويجب ان نشارك يعني اخوانا اللي بيأمونا بيأمونا بيدعوا فينا شيء جميل. احنا لازم ندعو لاخواننا شيء عظيم. ولكن لازم نحاول ان احنا نشارك مشاركة ايجابية. يعني اللي مش قادر
ان هو يعمل حاجة فيها رجولة مع اخوانه يعني نحاول ان احنا نتبرع لهم في رقم كده هقوله لكم دلوقتي رقم تليفون هقوله لكم حملة عاملاها اخوانا مشايخ الدعوة السلفية آآ مشايخنا مشايخ الدعوة السلفية في اسكندرية عاملين حملة على مستوى مصر لجمع تبرعات بيوصلوها
قلب سوريا ولجوة سوريا وفي ناس منهم فعلا يعني ايه ذهبت الى سوريا فعليا من اجل ان توصل التبرعات فعلا للشعب السوري الحقيقي فهي حملة حقيقية. طب انا الوقتي معي عشرة جنيه ولا عشرين جنيه انا هاعمل ايه يعني؟ لأ القضية مش كده. القضية انك انت تجمع من كل من تعرف
القضية ان انت تجمعي من كل من تعرفين. القضية ما هياش قضية بسيطة يا اخواننا. ما ضر عثمان ما فعل بعد اليوم لما تصدق وتبرع. الرقم هو تحفزوه بقى الرقم سهل جدا ان هو يتحفظ وتتصلوا به. عشان كل واحد يقدر يتبرع يتبرع. كل واحدة تجمع تبرعات
لحد عندها اللي يأخذ منها هذه التبرعات. الرقم صفر حداشر. سهلة ولا صعبة حفزتوها خلاص الحمد لله. ننقل على اللي بعدها. طيب كمان حداشر يبقى حداشر ايه؟ حداشر حداشر بسيطة. حط ما بين الحداشرتين بقى
اربع تلاف يبقى صفر حداشر اربع تلاف ايه؟ حداشر صفر حداشر اربع تلاف حداشر وفي النهاية حط اتنين وتسعين. يبقى كده الرقم كده ايه كامل. لقيت اتنين وتسعين مشغول خليها تلاتة وتسعين. لقيت تلاتة وتسعين مشغول خلاه اربعة وتسعين. لقيت اربعة وتسعين مشغول خليها خمسة وتسعين. لقيت
خمسة وتسعين مشغول خلاه ستة وتسعين. خلاص وتتوكل على الله. انما الرقم اللي احنا نحفزه اساسا صفر حداشر اربعتلاف حداشر اتنين وتسعين سددكم الله يا اخواني. وربنا ينصر اخواننا في سوريا اللهم انصر اخواننا في سوريا. اللهم ايدهم اللهم احفظهم. اللهم
انصرهم بنصرك العزيز انك ولي ذلك والقادر عليه. سبحانك اللهم وبحمدك. اشهد ان لا اله الا انت استغفرك